อร่อยล้นฟ้าไม่ต้องบินก็ฟินได้ 1ในโปรเจกต์ On ground สุดปังของครัวการบินไทย
ครัวการบินไทยปลื้มโปรเจกต์ On ground อร่อยล้นฟ้าไม่ต้องบินก็ฟินได้ สุดปัง ลูกค้าตอบรับดี ยอดขายถล่มทลาย หลังใช้กลยุทธ์ พบเชฟนานาชาติชื่อดัง อาหารอร่อย ราคาไม่แพง จับต้องได้ฐนิดา อิศรางกูร ณ อยุธยา เจ้าหน้าที่ฝ่ายขายครัวการบิน บริษัท การบินไทย จำกัด (มหาชน) หรือ THAI และผู้ประสานงานจัดบูธ อร่อยล้นฟ้าไม่ต้องบินก็ฟินได้ กล่าวกับ ทีมข่าวไทยรัฐออนไลน์ ว่า ตั้งแต่ล็อกดาวน์ประเทศ เที่ยวบินน้อยลง เอ็มดีฝ่ายครัวการบิน คือ คุณวรางคณา ลือโรจน์วงศ์ ได้แพลนโปรเจกต์ให้ครัวการบินไทยขยายตัวสู่ On ground มากขึ้นจากนั้นเราจึงคิดโปรเจกต์ อร่อยล้นฟ้าไม่ต้องบินก็ฟินได้ ด้วยการนำอาหารนานาชาติที่เป็นจุดเด่นของการบินไทย โดยเฉพาะอาหารที่นำเสิร์ฟในชั้นบิสซิเนสคลาส (Business Class) และ เฟิร์ส คลาส (First Class) มาให้ลูกค้าได้ลองชิมกัน และจุดเด่นที่สำคัญ คือ เชฟจะปรุงอาหารตรงนั้นให้ได้ชม และได้ชิมอีกด้วยแต่เดิมเชฟใหญ่ของครัวการบินไทย จะคอยดูแลจัดการพร้อมทีมผู้ช่วยเชฟ เรียกง่ายๆ ว่า คุมมากกว่า แต่ในโปรเจกต์นี้ เชฟลงครัวทำเองแบบออเดอร์ต่อออเดอร์ คุณสั่ง เราก็ทำตรงนั้นให้เห็นเลย ที่สำคัญก็จะมีเมนูใหม่ๆ ทุกอาทิตย์สลับหมุนเวียนไปฐนิดา กล่าวอีกว่า ตั้งแต่เริ่มโครงการอร่อยล้นฟ้าไม่ต้องบินก็ฟินได้ ตั้งแต่วันที่ 8 ก.ค. 63 ที่ผ่านมา ซึ่งโปรเจกต์จะสิ้นสุดเดือนสิงหาคมนี้ โดยจะเปิดขายในวันพุธ-วันศุกร์ ที่สำนักงานใหญ่ของการบินไทย ปรากฏว่าได้รับเสียงตอบรับจากลูกค้าเป็นจำนวนมากสิ่งที่ทำให้โปรเจกต์นี้ของครัวการบินไทยได้รับการตอบรับที่ดี นอกจากเรื่องรสชาติอาหารแล้ว สิ่งหนึ่งที่ลูกค้าพูดถึงมากที่สุด คือ ความคุ้มค่า และราคาไม่แพง เช่น พาสต้าคาโบนาร่า ในราคา 89 บาท ที่มีเชฟปิแอร์ ตั้งใจผัดให้ทาน ซึ่งเชฟหลายๆ คนเริ่มมีแฟนคลับที่ติดใจรสชาติอาหารก็กลับมาอุดหนุนกันอีกหลายครั้งทั้งนี้ หลังจากจบโปรเจกต์อร่อยล้นฟ้าไม่ต้องบินก็ฟินได้ ที่ได้รับการตอบรับแบบถล่มทลาย ยอดขายสุดปังแล้ว เรามีแผนที่จะปรับปรุงแคนทีนของการบินไทย และนำบูธที่ได้รับความนิยมในโปรเจกต์นี้ก็จะนำไปใส่ไว้ พร้อมทั้งเปิดให้ลูกค้าได้เข้ามานั่งรับประทานได้ ซึ่งคาดว่าเร็วๆ นี้น่าจะได้เห็นกันครัวการบินไทยขอลุย On ground มากขึ้นฐนิดา กล่าวอีกว่า เอ็มดีวรางคณา มีแผนขยายการขายผ่านช่องทาง On ground มากขึ้น ซึ่งช่วงโควิด-19 ที่ผ่านมา การขายแบบ IN Fight ลดลงค่อนข้างมาก เนื่องจากในไทย และอีกหลายประเทศยังคงล็อกดาวน์การเดินทางระหว่างประเทศอยู่ ซึ่งครัวการบินไทยก็ต้องปรับตัว และเพิ่มช่องทางการขายภายในประเทศให้มากขึ้นกว่าเดิมล่าสุด มีบริษัทเอกชน และหน่วยงานรัฐหลายแห่งมีแผนที่จะให้ครัวการบินไทยเข้ามาจัดการพื้นที่เพื่อดูแลเรื่องอาหาร ซึ่งจุดเด่นของครัวการบินไทย คือ คุณภาพวัตถุดิบที่นำมาปรุง ทุกอย่างต้องได้มาตรฐาน ฟาร์มหลายแห่งผลิตวัตถุดิบเพื่อการบินไทยก็มี ทำให้เราสามารถคุมคุณภาพ และต้นทุนต่างๆ ได้
ครัวการบินไทยปลื้มโปรเจกต์ On ground อร่อยล้นฟ้าไม่ต้องบินก็ฟินได้ สุดปัง ลูกค้าตอบรับดี ยอดขายถล่มทลาย หลังใช้กลยุทธ์ พบเชฟนานาชาติชื่อดัง อาหารอร่อย ราคาไม่แพง จับต้องได้ 
ครัวการบินไทย,การบินไทย,THAI,อาหารครัวการบินไทย,วรางคณา ลือโรจน์วงศ์,ข่าวทั่วไป